Christoffer Valdemarsen

Christoffer (født ca. 1150, død 1173) var en dansk hertug, sønn av Valdemar den store og hans frille Tove. Men navnet Tove ble hun først tildelt på 1600-tallet, da folkevisen om hennes død ble flettet inn i en eksisterende «Tove-vise» - og Valdemar den store ble forvekslet med den langt senere Valdemar Atterdag.

Faren tok seg av Christoffer og gav ham gode lærere. Sammen med biskop Absalon var han som ung med på hærtoktene mot venderne. Omkring 1167 ble han høvedsmann i Sønderjylland og kriget mot vagrierne. Han døde 15. juni 1173 (etter Ringstedtavlen 11. april) og ligger begravet ved siden av sin far i St. Bendts kirke i Ringsted på Sjælland.

Hans bakgrunn i folkevisene 
Valdemar den stores forhold til Christoffers mor er hovedsakelig kjent fra folkevisene, der hun omtales som «Tovelille». Fem danske versjoner av visen er kjent, to islandske fra 1600-tallet, en norsk, en færøysk og to svenske fra 1800-tallet. Ifølge sagnet omkom frillen i en badstue:
Der Tovelille kom fra badstuen ut,hun var som en gås de steker til jul. 

At Valdemars dronning Sofia var så sjalu på sin manns frille at hun fikk henne innebrent, er uten historisk grunnlag. Samme historien fortelles om Rosamund Clifford, kong Henrik 2.s frille - at hans sjalu dronning Eleonore av Aquitaine tok livet av piken, i en av versjonene i et brennvarmt badekar.<ref>[https://royalcentral.co.uk/features/royal-history-mystery-what-happened-to-the-fair-rosamund-143213/ Jess Ilse: Did a queen murder her love rival]</ref> Også denne historien har fått sitt dikt: The Ballad of fair Rosamund. etter Rilkes tyske oversettelse. Jacobsens dikt lar kong Valdemar utbryte, etter Toves død, at han ser frem til dommedag da han skal ta makten i himmelen: 
«Thi da faar jeg Magt,
da splitter jeg din Englevagtog sprænger med min vilde Jagt
i Himmerige ind.»

Referanser 

Hertuger av Slesvig
Dødsfall i 1173